Lært å være fornøyd

Det er noe med mennesker som har lært å være fornøyd. Slike er magneter på andre fordi det er blitt så unormalt. 

Verden sier bekymre deg! Spis sundt! Pass på vekten! Se på renta! Pass på miljøet! Organiser deg! Forsikre deg, full kasko osv ……

Det er stemmer overalt, radio, tv, aviser og ikke minst mennesker rundt deg på alle kanter. Om ikke du er med i hylekoret som sier: man kan da ikke annet en å klage, så skiller du deg ut. 

Paulus hadde lært seg hemmeligheten til et godt liv. Han skriver:
Fil 4.11
Jeg sier ikke dette fordi jeg mangler noe, for jeg har lært å være fornøyd under de forskjellige forhold jeg har vært i.
Jeg vet hva det er å være fornedret, og jeg vet hva det er å ha overflod. Overalt og i alle ting har jeg lært både å være mett og å være sulten, både å ha overflod og å lide nød.
Jeg makter alt i Kristus, Han som styrker meg.

Hemmeligheten til et godt å stressløst liv, er å være takknemlig og bare legge våre behov på Gud, fordi han har omsorg for oss. Han gir oss styrke til å være annerledes, og stå for et annet syn. Gud vil hjelpe oss til dette når vi ser hva Guds ord sier om dette.

Rom 12.2-

Og bli ikke dannet lik denne verden, men bli forvandlet ved fornyelsen av deres sinn, så dere kan prøve hva som er den gode og velbehagelige og fullkomne Guds vilje.

Tør idag å være bekymringsløs, stressfri og glad. Takk Gud under alle forhold, og du vil oppleve en stor forskjell på hvordan du opplever livet ditt. Gå i tro, og stol ikke kun på ditt eget vett. Jesus har banet en ny vei, rett og slett :)

Amen